
                            РЕПУБЛИКА БЪЛГАРИЯ

                       Министерство на регионалното развитие и благоустройството

                       Главен секретар

Изх. 91-00-52
02.08.2011 г.
ДО
ВСИЧКИ КАНДИДАТИ ЗА УЧАСТИЕ

В МАЛКА ОБЩЕСТВЕНА ПОРЪЧКА

С ПРЕДМЕТ: „Извършване на обследване за енергийна ефективност и сертифициране по реда на Закона за енергийната ефективност и наредбата по чл. 25 от ЗЕЕ - Наредба № РД 1057 от 2009 г. за извършване на обследване за енергийна ефективност и сертифициране на сгради, издаване на сертификати за енергийни характеристики и категориите сертификати на централната административна сграда на Министерството на регионалното развитие и благоустройството” 

УВАЖАЕМИ ДАМИ И ГОСПОДА,
По горепосочената малка обществена поръчка с идентификационен номер 01-11-071 са постъпили въпроси, на които отговаряме следното: 
Въпрос:

В приложената документация не беше изсяснено дали новия корпус на МРРБ има общи части със стария. Не ставаше ясно, ако има общи части, че сградата може би  ще се разглежда като ново строителство по силата на глава Първа и параграф 1 от Наредба №5 за техническите паспорти на строежите. 
Как да се извърши сертифициране на сградата на МРРБ, ако все още не са изминали три години от въвеждането на новия корпус в експлоатация /респ. на цялата сграда/, който срок по Закона за енергийната ефективност е задължителен като минимално изминал за извършване на енергийното обследване и съответно сертифициране? Въпросът е в контекста на факта, че новата и съществуващата сграда представляват вече една цяла сграда - с общи части, която е напълно завършена със завършването и пускането в експлоатацията на новия корпус.

Отговор:
Сградата, в която се помещава Министерството на регионалното развитие и благоустройството е съществуващата от 1985  г. Ползва се като административна  сграда на МРРБ от 1991 г. Въз основа на разрешение за строеж от 2008 г. е изпълнен строеж „Пристройка на един и три етажа, покрит атриум, подземни гаражи и частично преустройство на сградата на МРРБ за нов административен корпус. Към настоящия момент сградата има разрешение за ползване, издадено по реда на ЗУТ след извършеното частично преустройство (реконструкция).

В резултат на извършеното частично преустройство, съществуващата административната сграда на МРРБ, находяща се на адрес 1202 София, ул. „Св. св. Кирил и Методий” има ново актуално състояние на енергийните характеристики, в сравнение с установените с извършеното през 2006 г. първо обследване за енергийна ефективност на същата сграда (състояща се до 2008 г. от три сградни корпуса – А, Б и В). 

Изпълнените СМР в обхвата на частичното преустройство на сградата попадат в обхвата на чл. 20, ал. 4 от Закона за енергийната ефективност (ЗЕЕ). Съгласно същия закон, е необходимо сертификатът за енергийни характеристики да бъде актуализиран. На основание чл. 17, ал. 2 от ЗЕЕ сертифицирането се извършва само след обследване за енергийна ефективност.  

Поради това, че сградата до момента няма издаден сертификат за енергийни характеристики, в техническия й паспорт, в раздел IV „Сертификати” не са отразени данни за сертификата по реда на наредбата по чл. 25 от ЗЕЕ (номер, срок на валидност и др.). Техническият паспорт на сградата е наличен и ще бъде актуализиран с такива данни след сертифициране на сградата по реда на ЗЕЕ, въз основа на променените обстоятелства в обхвата на чл. 20, ал. 4, описани по-горе. Класът на енергопотребление, който сградата на МРРБ е достигнала, както и потенциалните мерки за енергоспестяване ще бъдат идентифицирани с обследването, предмет на обявената обществена поръчка.

На основание чл. 8, ал. 3, т.1 от Наредба № 5 от 2006 г. за техническите паспорти на строежите енергиен паспорт не се съставя за сгради или части от сграда в експлоатация. На това основание техническото задание, което с поканата от 20.07.2011 г. за подаване на предложения за обследване за енергийна ефективност и сертифициране на сградата на МРРБ е коректно в неговата законосъобразност.

Старата част на сградата (корпуси А,Б и В) са свързани с новата част на сградата посредством закрит атриум, изграден в обхвата на реконструкцията и частичното преустройство.

Сградата на МРРБ е държавна собственост и не подлежи на освобождаване от данък върху недвижимия имот, поради което съществен критерий при идентифициране на енергоспестяващи мерки в новото състояние на сградата е не  категорията А или Б, която служи единствено за освобождаване от такъв данък, а достигане на нормативно изисквания клас на енергийна ефективност, който на основание чл. 6 от, ал. 1, т. 2, б. „б” е най-малко „D”. 

               В новото си състояние сградата на МРРБ е разходвала енергия за отопление и БГВ през един цял отоплителен период и към настоящия момент (а и по време на изпълнение на поръчката) се намира в активен летен период, в режим на охлаждане чрез новоизградените системи за кондициониране и вентилация на въздуха. 

